PATVIRTINTA

Koncertinės įstaigos valstybinio pučiamųjų instrumentų orkestro „Trimitas“ vadovo

2020 m. sausio 29 d. įsakymu Nr. 1V-08

**TEISĖS IR FINANSŲ SKYRIAUS ADMINISTRATORIAUS PAREIGYBĖS APRAŠYMAS**

**I SKYRIUS**

**PAREIGYBĖ**

1. Teisės ir finansų skyriaus administratorius yra specialistų grupės darbuotojas.
2. Pareigybės lygis – B.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
   1. turėti ne žemesnį kaip aukštąjį neuniversitetinį arba aukštesnįjį išsilavinimą, arba iki 1995 metų įgytą specialųjį vidurinį išsilavinimą;
   2. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius dokumentų valdymą, darbo santykius, profesionaliojo scenos meno veiklą, saugos ir sveikatos darbe bei priešgaisrinės saugos reikalavimus, būti susipažinęs su Koncertinės įstaigos valstybinio pučiamųjų instrumentų orkestro „Trimitas“ (toliau – Koncertinė įstaiga) vidaus tvarkos taisyklėmis;
   3. turėti ne mažesnę nei 2-jų metų darbo patirtį;
   4. gebėti savarankiškai planuoti ir organizuoti savo veiklą, mokėti valdyti, rinkti, kaupti, sisteminti, analizuoti, apibendrinti informaciją ir rengti išvadas bei sklandžiai dėstyti mintis raštu ir žodžiu;
   5. mokėti anglų kalbą ne žemesniu nei B2 lygiu;
   6. išmanyti dokumentų apskaitos ir tvarkymo taisykles, mokėti dirbti Microsoft Office programiniu paketu ir kompiuterinėmis duomenų sistemomis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:
   1. rengia Koncertinės įstaigos vadovo įsakymų projektus darbuotojų priėmimo į darbą, atleidimo iš darbo, atostogų suteikimo, komandiruočių, priemokų, premijų, pašalpų skyrimo ir kitais personalo valdymo ir veiklos klausimais;
   2. rengia darbo sutartis, jų pakeitimus ir nutraukimus bei jas registruoja;
   3. teisės aktų nustatyta tvarka formuoja asmens bylas, rengia reikiamus dokumentus Koncertinės įstaigos darbuotojų asmens byloms, vykdo priimtų ir atleistų darbuotojų apskaitą;
   4. supažindina darbuotojus su Koncertinės įstaigos vadovo įsakymais, darbo tvarkos taisyklėmis, pareigybių aprašymu bei kitais įstaigos vidaus tvarkos dokumentais;
   5. dalyvauja sprendžiant darbo ginčus;
   6. konsultuoja darbuotojus personalo klausimais;
   7. rengia raštus, statistines suvestines, pažymas ir kitus dokumentus personalo veiklos klausimais;
   8. pildo administracijos ir muzikos skyriaus darbo laiko apskaitos žiniaraščius;
   9. tvarko, kaupia, sistemina Koncertinės įstaigos dokumentus ir nustatyta tvarka perduoda juos archyvavimui;
   10. registruoja gaunamus ir siunčiamus raštus, Koncertinės įstaigos vadovo įsakymus, sutartis ir pan.;
   11. Koncertinės įstaigos vadovo ar jo pavaduotojo pavedimu rengia raštų, įsakymų ir kitų dokumentų projektus;
   12. rengia autorinių, paslaugų ir kitų sutarčių projektus su autoriais ir/ar atlikėjais bei kitais asmenimis;
   13. tvarko gaunamą ir siunčiamą korespondenciją;
   14. informuoja Koncertinės įstaigos darbuotojus, pagal poreikį – ir kitus asmenis, apie rengiamus posėdžius, pasitarimus ir juos protokoluoja;
   15. aptarnauja telefonu asmenis: išklauso asmenį, išsiaiškina jo prašymo esmę, pagal savo kompetenciją atsako į klausimus arba nurodo kompetetingų nagrinėti ir spręsti rūpimą klausimą darbuotojų kontaktus, priima ir perduoda informaciją telefonu, elektroniniu paštu, faksu;
   16. užtikrina, kad darbuotojo funkcijoms vykdyti skirti materialieji ir finansiniai ištekliai būtų naudojami efektyviai, ekonomiškai, skaidriai, rezultatyviai ir pagal paskirtį;
   17. inicijuoja ir vykdo viešuosius pirkimus pagal priskirtas funkcijas;
   18. kelia kvalifikaciją, domisi profesinėmis naujovėmis;
   19. vykdo kitas funkcijas, susijusias su personalo administravimu bei dokumentų valdymu;
   20. rengia ir teikia muzikos kūrinių sąrašus Lietuvos autorių teisių gynimo asociacijos agentūrai;
   21. vykdo kitus su funkcijomis susijusius nenuolatinio pobūdžio pavedimus tam, kad būtų pasiekti Koncertinės įstaigos tikslai;
   22. asmeniškai atsako už patikėtas materialines vertybes.

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)